МИНИСТЕРСТВО НА ВЪТРЕШНИТЕ РАБОТИ

рег. № 8121р-16772, екз. № ед.
09.09.2026 г.
ОБЯВЛЕНИЕ
На основание чл. 10а, ал. 2 от Закона за държавния служител (ЗДСл), чл. 14 от Наредбата за провеждане на конкурсите и подбора при мобилност на държавни служители (НПКПМДСл), т. I. от заповед № 8121з-1065/24.06.2026 г. на министъра на вътрешните работи за възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед № 8121К-14677/03.09.2026 г., обявява конкурс за 1 (една) вакантна длъжност
МЛАДШИ ЕКСПЕРТ (програмиране) 
в отдел ,,Програми и проекти“ при дирекция ,,Международни проекти“ - МВР, длъжностно ниво 11, съгласно Класификатора на длъжностите в администрацията, наименование на длъжностното ниво: експертно ниво 7.
І. Минимални изисквания и специфични изисквания за заемане на длъжността:

1. Образователно-квалификационна степен - професионален бакалавър по ...;

2. Професионален опит - не се изисква и/или минимален ранг V младши;

3. Област на висшето образование - съгласно ПМС 125/24.06.2002 г.;
4. Професионално направление - съгласно ПМС 125/24.06.2002 г.;
5.
Кандидатите да отговарят на изискванията на чл. 7 от Закона за държавния служител;
6.
Владеене на английски език на ниво не по-ниско от В2, съгласно Общата Европейска езикова рамка и т. 14 от приложението към чл. 108 от ПУДМВР.
II. Начин за провеждане на конкурса:

- Решаване на тест за познания от професионалната област на длъжността и относно администрацията, в която е конкурсната длъжност;
- Интервю.
III. Необходими документи, място и срок на подаването им:

1.
Писмено заявление за участие в конкурса по образец съгласно Приложение № 3 към член 17, алинея 2 от НПКПМДСл;
2.
Декларация по член 17, алинея 3, точка 1 от НПКПМДСл - по образец;
3.
Копия от документи за придобита образователно-квалификационна степен, допълнителни квалификации и правоспособност, които се изискват за длъжността; ако дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4.
Копие от документите, които удостоверяват продължителността на професионалния опит (трудова или служебна книжка, удостоверения от работодател и др.) и областта на професионалния опит (длъжностни характеристики, служебни бележки от работодател и др.);

5.
Копие на документ удостоверяващ владеенето на английски език на ниво не по - ниско от В2, съгласно Общата Европейска езикова рамка;
6.
Други документи, свързани с изискванията за заемане на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл.

Съгласно чл. 14, ал. 4 от НПКПМДСл, българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

Подаване на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: konkursi-zdsl@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от публикуване на обявлението за конкурса, на адрес: гр. София, ул. „Ген. Паренсов“ № 9, всеки работен ден от 10:00 ч. до 12:00 ч. и от 14:00 ч. до 16:00 ч., телефон за справки и допълнителна информация - 02/982 74 12 и 02/982 43 62.
IV. Описание на длъжността, съгласно длъжностната характеристика:
· Следи актуалните инициативи на ЕС в област „Вътрешни работи“ с акцент върху инструментите за предоставяне на финансова помощ;
· Участва в подготовката на националните програми по фонд „Убежище, миграция и интеграция“ 2021-2027 (ФУМИ), фонд „Вътрешна сигурност“ 2021-2027 (ФВС), Инструмент за финансова подкрепа за управлението на границите и визовата политика 2021-2027 (ИУГВП), Швейцарско-българската програма за сътрудничество и Норвежки финансов механизъм 2022-2028 (НФМ);
· Участва в подготовката на индикативните годишни работни програми по фондове и програми, които ДМП управлява в съответствие с изискванията на законовата и подзаконова нормативна рамка;
· Изготвя предложения за изменения и пренасочване на средства в рамките на програмите по фондове и програми, които ДМП управлява в съответствие със Системите за управление и контрол по съответния фонд;
· Осигурява съгласуваност и взаимно допълване между дейностите, финансирани по фондове и програми, които ДМП управлява, от една страна, и от други национални и европейски фондове, от друга;
· Подготвя за внасяне в Европейската комисия проектите на програми и отговаря за съответствието между програмите и индикативните годишни работни програми по фондове и програми, които ДМП управлява;
· Изготвя документите, свързани с дейността на Комисията за разглеждане на проектни предложения в Министерството на вътрешните работи;
· Изпълнява функциите на член на Секретариата на Комитетите за наблюдение по фондове и програми, които ДМП управлява, координира и участва в дейностите по изготвяне на необходимите документи за заседанията на съответния Комитет за наблюдение;
· Координира подготовката на проектни предложения за финансиране по програми по Европейските фондове при споделено управление и други фондове или финансови инструменти на ЕС, или двустранни споразумения;
· Участва в разработването на процедури, гарантиращи, че всички документи, свързани с разходите и одитите, необходими за осигуряване на съответната одитна пътека, се водят от органите и бенефициентите по фондовете, съгласно изискванията на ЕК и други двустранни програми;
· Следи за недопускане на двойно финансиране;
· Участва в изготвянето и поддържането на база данни на подадените и одобрените проектни предложения от структури на МВР по фондове на ЕС или други двустранни програми;
· Има достъп до специализираните информационни системи за управление на фондове и програми на национално и международно ниво и въвежда и актуализира информация в тях в сферата на своята компетентност;
· Отговаря за изготвянето и публикуването в законоустановените срокове на информация и документи в сферата на своята компетентност на интернет страницата на ДМП и в информационната система ИСУН, когато е приложимо;
· Изготвя справки в областта програмиране;
· Своевременното докладва до компетентните разследващи органи на случаи на измами и корупция;
· Оказва съдействие при независими проверки, финансов контрол и одит от компетентни органи;
· Участва в дейностите, свързани с осигуряване на публичност по проекти по финансови инструменти на ЕС и други донори и провежда обучение;
· Отчита дейността си пред началника на отдела за изпълнението на поставените задачи;
· При изпълнение на служебните си задължения ползва английски език на ниво не по- ниско от В2, съгласно Общата Европейска езикова рамка, включително при необходимост осигурява превод на служебни мероприятия;
· Организира ежедневната си дейност съобразно приоритетните задачи и с оглед качественото им изпълнение;
· При изпълнение на служебните задължения стриктно спазва мерките за безопасност и съответните инструкции за работа и други правила, осигуряващи здравословни и безопасни условия на труд;
V. Граници (от-до) на заплатата, определена за длъжността за степен 1 - от 620,20 евро до 919 евро, съгласно Наредба за заплатите на служителите в държавната администрация.
При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
VІ. Брой работни места, за които е обявен конкурс за длъжността: 1 бр.
VIІ. Списъци и други съобщения във връзка с конкурса да бъдат обявявани на електронната страница на дирекция „Човешки ресурси” - МВР - в интернет и интернет.
ВПД АДМИНИСТРАТИВЕН 
СЕКРЕТАР НА МВР:
…/п/………

